
Predlog  Odloka o spremembah in dopolnitvah Odloka o lokacijskem načrtu za območje stanovanjske gradnje med Kajuhovo in Tomšičevo ulico v Murski Soboti   (zunanje ureditve)


	
	 skrajšani postopek
O B R A Z L O Ž I T E V 



PRAVNA PODLAGA 
S prostorskimi sestavinami dolgoročnega in srednjeročnega plana občine Murska Sobota je predmetno območje opredeljeno kot zazidljivo. V veljavi je prostorski akt Odlok o lokacijskem načrtu za območje stanovanjske gradnje med Kajuhovo in Tomšičevo ulico v Murski Soboti (Uradni list RS, št. 94/2005) in Odlok o spremembah in dopolnitvah Odloka o lokacijskem načrtu za območje stanovanjske gradnje med Kajuhovo in Tomšičevo ulico v Murski Soboti (Uradni list RS, št. 49/2010).

Postopek spremembe akta poteka po Zakonu o prostorskem načrtovanju (ZPNačrt), ki dopušča, da se zaradi manjših sprememb akt lahko izvede po skrajšanem postopku, kar pomeni, da se skrajša čas za zbiranje smernic in mnenj iz 30 na 15 dni, enako pa tudi velja za javno razgrnitev.
RAZLOGI IN CILJI ZA SPREJEM AKTA
Predmetna sprememba lokacijskega načrta obravnava območje stanovanjskega naselja, ki se nahaja na južnem robu mesta Murska Sobota. Veljavni odlok med drugim predpisuje v poglavju zunanje ureditve, da se ob cestah izvede ograja kot živa meja. Posamezni lastniki parcel pa želijo ob cestah imeti grajene ograje, za katero je potrebno pridobiti gradbeno dovoljenje za nezahtevne objekte. Zato je potrebno veljavni prostorski akt spremeniti in dopolniti.
OCENA STANJA
Z veljavnim prostorskim aktom je znotraj obravnavanega območja predvidena ureditev stanovanjskega naselja. Predvidena je gradnja 34 individualnih stanovanjskih objektov. Del ureditev, predvidenih s prostorskim aktom je že izveden.

Posamezni lastniki so že zasajevali žive meje, vendar je zaradi bližine ceste le ta propadala.

PREDVIDENE UREDITVE S SPREMEMBO VELJAVNEGA AKTA

Predmetna sprememba veljavnega prostorskega akta le delno oz. minimalno spreminja določila tega akta.
Glavna določila iz veljavnega prostorskega akta ostajajo nespremenjena. Tako je ostalo nespremenjeno število in tlorisni gabariti predvidenih objektov, skladu z določili prostorskega akta so načrtovane tudi vse zunanje ureditve (dovoz in dostop do objekta, število parkirnih mest, komunalni priključki).
Spremeni se le določilo 9. člena odloka, ki med drugim določa tudi dovoljeno izvedbo ograj znotraj območja. Z veljavnim odlokom se ograje na ulični strani lahko izvedejo le kot žive meje, ki se zasadijo 0,5 metra od parcelnih mej. S tem, da so pa medposestne ograje lahko žive ali tudi grajene. Glede na to, da je v celotnem mestu Murska Sobota dovoljena izvedba grajenih ograj iz različnih materialov, menimo, da je tudi znotraj tega območja smiselno dovoliti postavljanje takšnih ograj. 
Tako se s to spremembo odloka dovoljuje postavitev ograj maksimalne višine 1,20 m. Ograje so lahko izvedene kot živa meja ali kot trdne ograje iz drugih gradbenih materialov (žična ograja, kovinska, lesena, kamnita,…). Obcestna ograja se lahko postavi na parcelno mejo pod pogoji upravljavca; v kolikor se izvede kot živa meja se le ta zasadi 0,5 m v notranjost parcele. V notranjosti območja se lahko ograje postavljajo na parcelno mejo, ob soglasju soseda. 

FINANČNE IN DRUGE POSLEDICE

Pripravljavec in plačnik prostorskega akta je Mestna občina Murska Sobota. Zasnovo akta je pripravilo podjetje Projektivni biro Lazar d.o.o. iz Murske Sobote.

S sprejetjem spremembe prostorskega akta bo investitorjem omogočeno, da bodo lahko pridobili tudi gradbeno dovoljenje za nezahtevne objekte kot so grajene ograje na strani parcele, ki meji na cesto.
POSTOPEK PRIPRAVE SPREMEMBE AKTA
V tabeli so navedena že izvedena dejanja in še potrebne nadaljnje aktivnosti:

	
	

	20.4.2011
	Župan sprejel Sklep o pričetku izdelave akta po skrajšanem postopku 

	 13.5.2011
	Objava Sklepa o pričetku izdelave akta, Uradni list RS, št. 35/2011

	16.5.2011
	Sklep o pričetku objavljen na občinskem spletu

	25.10.2011
	Vloga za izdajo in pridobitev smernic NUP in vloga na MOP za izdajo odločbe glede izdelave CPVO v roku 15 dni, k vlogi je bila podana prošnja, da zaradi minimalnih sprememb nosilci podajo tudi končno mnenje 

	
	Prejete smernice NUP in nekatera pozitivna mnenja

	10.11.2011
	MOP izdal odločbo št. 35409-211/2011/4, da CPVO ni potrebna

	7.2.2012
	Župan sprejel Sklep z javnim naznanilom glede 15 dnevne javne razgrnitve in javne obravnave

	17.2.2012
	Sklep o javni razgrnitvi objavljen na občinskem spletu

	17.2.2012
	Sklep o javni razgrnitvi objavljen v Uradnem listu RS, št. 12/2012

	28.2.–14.3.
	Javna razgrnitev na sedežu Mestnih četrti in uprave MOMS  -  15 dni

	7.3.2012
	Javna obravnava –  velika sejna dvorana MOMS ob 17.00 uri

	
	

	
	Obravnava akta na seji Odbora za urbanizem in urejanje prostora ter gospodarsko infrastrukturo

	
	obravnava na seji Mestnega sveta – I. obravnava

	
	Pridobitev preostalih pozitivnih mnenj NUP

	
	Obravnava akta na seji Odbora za urbanizem in urejanje prostora ter gospodarsko infrastrukturo

	
	obravnava na seji Mestnega sveta – II. obravnava

	
	po sprejetju objava Odloka v Uradnem listu RS


PRESOJA VPLIVOV NA OKOLJE

Ministrstvo je izdalo Odločbo s katero se je ugotovilo, da izdelava celovite presoje vplivov na okolje za predmetni prostorski akt ni potrebna.

SMERNICE IN MNENJA K IZDELAVI SPREMEMBE AKTA
V postopku izdelave predmetnega prostorskega akta so bile zaprošene tudi smernice in mnenja vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Vsi nosilci urejanja prostora so svoje smernice podali, nekateri pa so izdali istočasno tudi že pozitivna mnenja.
PRILOGE K ODLOKU 

K predloženemu odloku je podana obrazložitev ter za lažjo preglednost vsebin novega odloka tudi kopija trenutno veljavnega odloka iz leta 2005. Grafična priloga prikazuje samo območje tega prostorskega akta, sicer pa se grafične podlage v veljavnem aktu ne spreminjajo.

Pripravili:

Oddelek za infrastrukturo, okolje in prostor ter gospodarske javne službe, MOMS 

ter

Projektivni biro Lazar d.o.o., Murska Sobota

